
	I ystyried aralleirio (a chyfeirnodi) yn lle defnyddio dyfyniadau hir.
	Dydw i ddim wedi defnyddio dyfyniadau hir tro yma. 

	Targed 2
	I ystyried defnyddio acronym ar ôl cyflwyno term pwysig ar gychwyn y gwaith os yn berthnasol.
E.e. Asesu ar Gyfer Dysgu (AaGD)

	Dydw i ddim wedi defnyddio termau pwysig yn yr aseiniad yma. 



Gan gefnogi eich trafodaeth gyda theori, ymarfer a thystiolaeth o’r lenyddiaeth, adfyfyriwch yn feirniadol ar sut y byddech yn cefnogi dysgwr unigol sydd a’i g/chynnydd yn cael ei effeithio gan rwystrau penodol i’w dd/dysgu yn ystod un cyfnod pendant o drosglwyddo (llorweddol neu fertigol).  


























Rhan 1: 
Nod y traethawd hwn yw i ymchwilio ac awgrymu gweithgareddau y gall athro/athrawes eu gweithredu i helpu i gefnogi disgybl. Y disgybl y bydd y traethawd hwn yn ceisio ei gefnogi yw Wyatt. Mae Wyatt yn fachgen pedair blwydd oed sydd wedi ymuno ag Ysgol A y tymor hwn. Mae'n mwynhau paentio ac mae'n greadigol iawn. Hefyd, mae Wyatt yn gweld hi'n anodd iawn yn cael ei gwahanu oddi wrth ei fam. Bydd yn aml yn crio ar ddechrau'r dydd. Dydy Wyatt ddim yn hoffi cael ei gysuro gan ei athrawon nac aelodau eraill o staff. Nid yn unig ar ddechrau'r dydd mae Wyatt yn crio, bydd e’n crio sawl gwaith yn ystod y dydd. Mae hyn wedi achosi i'w athrawes, Mrs Harris boeni amdano.
Nad oedd Wyatt wedi mynychu meithrin neu unrhyw fath o gylch meithrin cyn dod i ysgol A. Felly, dyma’r tro gyntaf iddo adael ei fam am unrhyw gyfnod o amser. Mae Wyatt yn gweld y trosglwyddiad o fod gartref gyda mam i ddod i’r ysgol llawn amser yn anodd. Dydy polisi ysgol A ddim yn gweithredu hanner diwrnodau ar gyfer plant sy’n ymuno i’r ysgol fel arfer. Bydd Mrs Harris yn ceisio adeiladu perthynas cadarnhaol gyda Wyatt er mwyn iddo deimlo mwy cyffyrddus yn dod i’r ysgol.  
Un o heriau mwyaf sy’n wynebau Wyatt wrth iddo ddechrau ysgol yw bod angen iddo ddysgu iaith newydd, sef Cymraeg. Mae'n her ychwanegol i Mrs Harris wrth geisio cysuro Wyatt yw ei fod yn siarad Punjabi gartref. Dydy Wyatt ddim yw'n deall Cymraeg na Saesneg ac nid oes neb yn yr ysgol yn siarad Punjabi. Er bod cyfathrebu rhwng Wyatt a'i athrawon yn broblem, mae'r ffaith ei fod yn siarad Punjabi yn hanfodol i hunaniaeth Wyatt. Mae angen i Mrs Harris a'r ysgol ddathlu hyn (Cummings, 2001). Bydd Mrs Harris yn bwriadu creu gweithgareddau sy’n mynd i helpu Wyatt datblygu dealltwriaeth o’r Gymraeg. 

Bydd angen i Mrs Harris baratoi gweithgareddau er mwyn ei gefnogi ar y daith hon i ddeall yr iaith. Yr her fwyaf sydd gyda Mrs Harris yw, nad oes gan ymchwilwyr sy'n arbenigo mewn datblygiad ieithyddol unrhyw syniad sut mae plant yn dysgu iaith (Rowland, 2014, t.1). Fel Wyatt mae dros 20,000 o ddisgyblion yng Nghymru sydd gydag iaith gyntaf sydd ddim yn Saesneg neu Gymraeg (Brentall, 2009, t.7). Mae rhaid iddynt ddod yn gyfarwydd gyda’r ddwy iaith yma er mwyn wneud cynnydd yn ein system addysg, er nad oes rhaid i Wyatt ddysgu Saesneg nes blwyddyn 3. 

Mae'r ysgol Wyatt yn mynychu yn ysgol gyfrwng Gymraeg mewn tref yn dde-ddwyrain Cymru. Mae'r gymuned yn dioddef o dlodi. Ar hyn o bryd mae Wyatt yn derbyn prydau bwyd am ddim. Hefyd, mae 40% o'r disgyblion yr ysgol yn derbyn prydau bwyd am ddim. 
Fel athrawes foesegol, mae’r manylion, cefndiroedd, enwau a sefyllfaoedd sy’n cael i drafod wedi cael i greu gan fy nychymyg. Does dim ffaith yn y traethawd yma sy’n debyg i unrhyw ddisgybl na pherson rwyf wedi cwrdd â. Yn ôl canllawiau BERA (2018) does dim hawl i mi fel ymchwilydd moesegol defnyddio unrhyw wybodaeth heb ganiatâd. 
Felly, i grynhoi, bwriad y traethawd yma yw awgrymu gweithgareddau ac arferion da i’r athrawes Wyatt ac i’r ysgol. Yn ganolog i bob gweithgaredd yw lles Wyatt. Deffinia Waller a Davis lles fel teimlo’n rhan o gymuned leol a chymuned ysgol; cael ei werthfawrogi gan oedolion a chyfoedion a theimlo fod hawl cael ei barnau chlywed (Waller a Davis, 2014, t.205).
Teimla Wyatt yn ansicr wrth mynyrchu’r ysgol. Gwelaf Wyatt y trosglwyddiad o fod gyda’i fam, brawd a chwaer i’r ysgol yn newid anodd iawn. Y trosglwyddiad o’r cartref i’r ysgol yw un o’r trosglwyddiadau fertigol mwyaf anodd i blant ymdopi gyda. Dyma un rheswm efallai mai Wyatt yn gweld hi’n anodd ymgartrefi i’r amgylchedd ysgol a hefyd nad yw’n deall yr iaith mae’r athrawon/cyfoedion yn ei siarad.

Mae gwahanol fathau o drosglwyddiadau, sef y fertigol ac y llorweddol. Mae’r trosglwyddiad fertigol yn ddigwyddiadau mawr ym mywyd plant, sef symud i un ysgol i ysgol arall (Dunlop a Fabian, 2007). Cyferbyn i hyn, mae trosglwyddiadau llorweddol yn newidiadau bob dydd sydd yn digwydd ar hap (Dunlop a Fabian, 2007). Yn ddiwrnod ysgol mae llwyth o drosglwyddiadau mae dysgwyr yn gorfod gwneud heb unrhyw gyfarwyddiadau penodol wrth oedolion, e.e. fod yn dawel, mynd o un ardal o’r dosbarth i ardal arall neu athrawes cyflenwi yn dysgu oherwydd salwch. Mae rhai dysgwyr yn weld hi’n anodd adnabod y disgwyliadau hyn (McIntosh, et.al., 2004). Dydy Wyatt ddim yn deall Cymraeg nag Saesneg, achos hyn efallai y bydd e’n gweld hi'n anodd deall y disgwyliadau hyn hefyd ac felly, y trosglwyddiadau fertigol hyn.

Noda Leybourne (2016) a Newman (2004) y dylai'r pwyslais chael i roi at ddatblygu sgiliau sut i ymdopi gyda newidiadau, fertigol a llorweddol (Newman, 2004 yn Johnston-Wilder a Collins, 2008, t. 56). Cytuna Johnston-Wilder a Collins (2008) a phwysleisiwyd bod rhaid i’r dysgwyr dysgu sut i ymdopi gyda newidiad a datblygu eu hunan adlamed. Ystyria Mrs Harris hwn pan mae’n creu gweithgareddau i gefnogi Wyatt. Mae bywyd yn llawn newidiadau a throsglwyddiadau ac mae rhaid i Wyatt gallu datblygu’r sgiliau ymdopi er mwyn iddo fod yn plenty hapus. Un ffordd o helpu Wyatt ymdopi’r trosglwyddiad yw gwneud tasgau / gwersi sydd yn mynd i ddatblygu eu hunanhyder (Jindal-Snape, 2012). Bydd hwn yn anodd oherwydd ei ddiffyg Cymraeg ond gallai Mrs Harris pwysleisio ei chryfderau, sef dylunio a chelf. 
Mae’r newid o'r cartref i'r ysgol yn newid sylweddol i fywyd Wyatt. Dadleua Huser (2016) y dylai'r ysgol fod wedi paratoi Wyatt cyn dechrau yn yr ysgol. Gwnaeth ei Ysgol A hyn drwy groesawi Wyatt a'i deulu i ymweld â'r ysgol i weld yr athrawon a'r ystafell ddosbarth cyn i Wyatt mynychu ysgol. Cynnodd Puccioni (et.al., 2020) ymchwil mewn i’r canfyddiadau o ymweliadau ysgol gan rieni yn seiliedig ar eu statws economaidd. Awgrymodd ymchwil Puccioni (et.al., 2020) fod rhieni sy'n byw mewn ardaloedd economaidd is yn dueddol i gael llai o gyfleoedd i gymryd rhan mewn cyfleoedd i gysylltu gyda'r ysgol. Er i'r ymchwil hwn gael ei chynnal yn yr Unol Daleithiau, mae'n bwysig i athrawon yng Nghymru i gofio y dylai'r disgyblion a'r rhieni gael pob cyfle posibl i ymgysylltu â'n hysgolion. Mae Lau a Power (2018) yn nodi bod cyfranogiad cadarnhaol gan rieni ym mywyd ysgol yn effeithio ar ba mor dda y mae plentyn yn addasu i fywyd yr ysgol. Felly, mae yn y diddordeb yr ysgol i wneud cysylltiadau cryf gyda rhieni Wyatt o’r ddechrau.
Rhoddid Ysgol B pwyslais ar greu cysylltiadau cryf rhwng ei hathrawon ac y rheini. Felly, apwyntiwn ‘Cydlynydd Cyswllt’ annog ymgystiadau da gyda rhieni a rhoddir pwyslais o gael cysylltiad personol gyda’r rheini o leiaf un waith yr wythnos, er enghraifft, dros y ffon neu wyneb i wyneb (ESTYN, 2020). Bwriada Mrs Harris greu’r cysylltiadau cryf gyda rhieni Wyatt, yn enwedig, nawr mae Wyatt yn cael trafferth setlo. 
Hefyd, mae ESTYN (2019) wedi canmol Ysgol C am eu hamgylchedd cefnogol lle maent wedi creu clybiau ar gyfer disgyblion sydd ag anghenion ychwanegol, megis pryder gwahanu. Efallai bydd Wyatt yn elwa o fynychu clybiau fel rhain yn Ysgol A, gan y bydd y gymhareb rhwng yr athro a'r disgyblion yn llai. Bydd hwn yn rhoi mwy o amser i'r athro helpu Wyatt i ddatblygu ei hyder a gwella ei eirfa.  
Awgryma Bowlby fod ymlyniad Wyatt i’w ei fam yn hollol naturiol a rhan o ddatblygiad plentyndod (Bretherton, 1992). Noda Bowlby y tri cham bydd angen i Wyatt i ddod dros ei ymlyniad i’w fam, sef gwrthdystiad, anobaith a gwadiad (Bretherton, 1992). Felly, bydd Wyatt yn teimlo’n fregus iawn i fod heb i’w fam, yn enwedig pan ddydy e byth wedi bod hebddi hi.  
Er hynny, cafodd Bowlby ei dalu gan Sefydliad Iechyd y Byd am ei ymchwil mewn i anghenion iechyd meddwl plant digartref a phlant amddifad ar ôl yr Ail Ryfel Byd (Roberts, 2010). Felly, gallaf ddadlau bod anghenion plant digartref a phlant amddifad yn wahanol iawn i anghenion plant yng Nghymru, hyd yn oed plant sy'n byw mewn tlodi yng Nghymru. Fel gwlad rydym yn ffodus o gael system sy'n gofalu am ein lles ac iechyd. Mabwysiada Llywodraeth Cymru Hawliau Plant y Cenhedloedd Unedig er mwyn sicrhau fod anghenion sylfaenol plant yn flaenoriaeth i Lywodraeth Cymru (Y Cenhedloedd Unedig, 1989). Er bod Llywodraeth Cymru dim ond wedi mabwysiadu’r Confensiwn yn ffurfiol yn 2004 blynyddoedd ar ôl y Confensiwn i gael i gyhoeddi (Llywodraeth Cymru, 2019). 
Awgryma Crowley (2014) y gall profiadau ymlyniad cynnar lywio perthnasoedd yn y dyfodol. Cytuna Kochanska (2001) â'r dehongliad hwn ac maent yn dadlau bod y dysgwyr sydd wedi datblygu ymlyniadau cadarnhaol yn fwy tebygol o lwyddo'n academaidd. Wrth edrych ar ymchwil Kochanska, mae’n glir dydy ei ymchwil ddim yn dangos effaith ymlyniad positif neu negyddol ar gyrhaeddiad hir tymor (Kochanska, 2001). Mae ei ymchwil yn arbrofi ar blant 9 mis oed, 14 mis oed a 22 mis oed (Kochanska, 2001). Er bod ei ymchwil yn dod i’r un casgliadau ac ymchwiliwr Sroufe, 1983 a Weinfield et al., 1999 (Kochanska, 2001). 
Fel pob plenty yng Nghymru, lles ein plant yw flaenoriaeth athrawon. Felly, mae’n bwysig i ddeall yr ymchwil sy’n esbonio sut mae anghenion yn cael effaith hir tymor ar blant fel Wyatt. Creodd Maslow hierarchaeth anghenion i bwysleisio pa mor bwysig mae anghenion sylfaenol, anghenion emosiynol ac anghenion corfforol (McLeod, 2007). Y drefn o hierarchaeth anghenion Maslow yw o anghenion ffisiolegol, anghenion diogelwch, cariad a pherthyn, edmygedd, hunan wireddiad (Gwasanaeth Iechyd Gwladol Cymru, 2021). 
Pwysleisia Maslow y pwysigrwydd o ddysgwyr yn cael eu hanghenion sylfaenol wedi eu cwrdd cyn gallu symud ymlaen ar yr hierarchaeth anghenion Maslow (Burleson, 2014). Mae datblygiad emosiynol yn ganolog i’r hierarchaeth anghenion Maslow, heb y gallu i deimlo’n hyderus dydy dysgwyr ddim yn gallu datblygu ymhellach (Burleson, 2014).  Awgryma Robinson y dylai'r hierarchaeth anghenion Maslow gael ei addasu i gynnwys dwy lefel ychwanegol ar ôl hunan wireddiad sef angen gwybodaeth a dealltwriaeth a hunan-drawsweddiad (Robinson, 2008, t.104). Mae Robinson wedi ychwanegu'r ddwy angen yma i’r hierarchaeth er mwyn rhoi pwysleisio datblygiad ysbrydol dysgwyr. Felly, wrth ystyried anghenion sylfaenol, corfforol, iechydol ac emosiynol Wyatt, mae rhaid cofio bod angen ystyried ei anghenion ysbrydol. 
Wrth feddwl am anghenion Wyatt, mae’n bwysig i gofio bod teulu Wyatt yn dod o ddiwylliant gwahanol, sef diwylliant Pakistan. Mae'n hanfodol bod Wyatt yn adnabod ei ddiwylliant a'i hunaniaeth a dylai'r ysgol addasu, os oes angen er mwyn dathlu ei hunaniaeth yn ogystal â hunaniaethau disgyblion eraill. Awgryma Symonds (2015) bod gan blant sydd yn dod o wahanol ddiwylliannau ac ethnigrwydd anfantais i gymharu gyda’i chyfoedion gwyn. Noda Symonds (2015) fod plant o ethnigrwydd arall i weld y trosglwyddiad o’r cartref i’r ysgol yn anoddach oherwydd mae eu sgiliau iaith yn yr iaith ysgol yn dueddol i fod yn is nai’u cyfoedion. Gallwn weld hyn yn ymchwil Llywodraeth Cymru i mewn i asesiadau academaidd disgyblion sydd ddim yn siarad iaith yr ystafell ddosbarth, sy'n dangos nad ydynt, ar gyfartaledd, yn cael marciau tebyg i'w cyfoedion sy'n siarad iaith yr ystafell ddosbarth (Stats Cymru, 2021).
Mae rhaid ystyried fod pob unigolyn yn wahanol ac mae rhaid i athrawon i ddim rhagdybi ddisgyblion. Er bod Wyatt yn gweld cyfathrebu yn anodd, dydy e ddim yn golygu bod pob disgybl lleiafrifol ethnig gyda thrafferth cyfathrebu. Cytuna Pound gyda’r ddadl bod athrawon yn gallu rhagdybi a rhoi eu credoau ac agweddau ar y plant (Pound yn Mukherji a Dryden, 2014). O ganlyniad mae’r athrawon yn disgwyl llai oddi wrth y plant a dydy’r dysgwyr ddim yn wneud y cynnydd y gallant wneud. Gwelwyd Rosenthal a Jacobson (1968) a Glock (et.al, 2019) hyn yn eu hymchwil mewn i sut mae athrawon yn ymateb gyda dysgwyr o grŵp lleiafrifol ethnig. 
Pwysleisia Edwards (1998) fod yr argraff gyntaf o’r ysgol yn bwysig i’r dysgwyr ac i’r rheini er mwyn cynnal perthynas positif. Felly, awgryma Edwards (1998) fod poster ar bwys y drws i groesawi ymwelwyr yn iaith gyntaf pawb yn yr ysgol gan gynnwys aelodau o staff a dysgwyr. Bydd Mukherjee (1996) cytuno gyda’r dull yma ac annog yr ysgol i ddathlu ieithoedd gwahanol a dangos parch at gefndir Wyatt.
Er mwyn lles Wyatt fod yr unig ddisgybl yn y dosbarth sydd o gefndir gwahanol, awgryma Edwards fod angen teganau sydd gyda chroen du; amrywiaeth o bensiliau lliw i gynrychioli croen gwahanol a wahanol ddillad pobl o draws y byd yn y bocs gwisgo (1998, t.26). Wrth gynnwys yr adnoddau yma yn y dosbarth mae’n galluogi fod y dosbarth i gyd yn ymwybodol fod Pobl o wahanol gefndiroedd yn byw yn ein gwlad. Cysyllta hwn i’r pedwar diben yn y Cwricwlwm i Gymru fod rhaid i ein dysgwyr ddod yn “ddinasyddion egwyddorol, gwybodus sydd yn parchu anghenion a hawliau pobl eraill, fel aelod o gymdeithas amrywiol” (2020, t.24).
Yn theori ecolegol Bronfenbrenner, mae’n pwysleisio’r pwysigrwydd o’r microsystem sef y teulu agos a’r mesosystem sef yr ysgol, cyfoedion a’r effaith maen nhw’n cael ar yr unigolyn (Guy-Evans, 2020). Felly, mae’r teulu agos a’r gymuned allanol yn cael effaith uniongyrchol ar ddatblygiad Wyatt. Hefyd, mae’r model yma yn nodi’r pwysigrwydd o ddiwylliannau a chymunedau ac ar yr effaith maen nhw yn cael ar ein bywyd (Guy-Evans, 2020). Er hynny, pwysleisia Smidt (2013) fod ein hunaniaeth a diwylliant yn newid dros dro ac yn gallu newid yn dibynnu ar y sefyllfa. Dydy ein hunigoliaeth ddim yn gallu ffitio mewn i theori Bronfenbrenner yn rhwydd. I rai dysgwyr bydd dylanwad eu cymuned grefyddol yn cael fwy o effaith arnynt nag eu cyfoedion yn ysgol. Felly, mae’n rhaid bod yn ymwybodol o’r cyfyngiadau o’r theori Bronfenbrenner. 
Noda Ryder (2021) yn ddarlith fod y camau gyntaf i ddysgu iaith yw i ‘wrando ac amsugno’r’ gwybodaeth; ‘ymateb i gyfarwyddiadau’ ac i ‘efelychu a chopïo’. Bydd Mrs Harris yn bwriadu datblygu'r camau cynnar o ddysgu iaith gyda Wyatt ac yn defnyddio’r ymchwil yma i fyfyrio ar ei harfer ei hun. Dadleua Politzer (1976) mai’r dull addysgu mwyaf effeithiol pan dysgu dysgwyr iaith newydd yw i athrawon ddewis pa ddyfais/gweithgaredd sydd fwyaf addas ar gyfer y dysgwr hwnnw (Politzer, 1976 yn McLaughlin, 1985). Hefyd, mae McLaughlin yn dadlau nad oes un dull na gweithgaredd sydd orau i ddysgu Wyatt sut i ddysgu Cymraeg ond mae'n dibynnu ar bob disgybl, athro a'r amgylchedd dysgu (McLaughlin, 1985). Pwysleisia Ryder (2021) fod angen dysgwyr cael y cyfleoedd i glywed, darllen ac i weld yr iaith maent yn dysgu. Felly, mae’n bwysig bod Mrs Harris yn rhoi amrywiaeth o weithgaredd i Wyatt iddo allu clywed, darllen a gweld yr iaith.
Dewiswyd Mrs Harris sawl gweithgaredd gwahanol i gefnogi trosglwyddant Wyatt. Cyn dechrau unrhyw weithgaredd un i un bydd Mrs Harris yn gofyn am gytundeb rhieni Wyatt i wneud y gweithgaredd yma. Bydd Mrs Harris yn siarad â’r rheini amdano’i bwriadau a hefyd ysgrifennu llythyr at rheini Wyatt, er mwyn cael cytundeb ar bapur. Bwriad Mrs Harris yw ddechrau gydag un neu ddau weithgaredd effeithio ac wedyn cyflwyno gweithgareddau newid neu addasu gweithgareddau cynlluniwyd er mwyn ennyn diddordeb Wyatt. Bydd Mrs Harris yn gadael i Wyatt dewis pa weithgaredd mae ef eisiau cymryd rhan mewn. Ar hyn o bryd dydy Wyatt ddim eisiau cymryd rhan mewn gweithgareddau grŵp ond yn ystod y chwe wythnos nesaf bydd Mrs Harris yn annog Wyatt i gymryd rhan. Mae rhoi dewisiadau yn rhan hanfodol o’r awgrymiadau Donaldson yn Ddyfodol Llwyddiannus, fe bwysleisiwyd yr effeithiolrwydd o roi dewisiadau i ddysgwyr am beth maen nhw gael i ddysgu, o fewn rheswm (Donaldson, 2015, t.61). 
O ganlyniad o dderbyn y proffil disgybl o rieni Wyatt, mae Mrs Harris yn gallu targedu diddordebau Wyatt er mwyn wneud y dydd yn fwy hwylus iddo. Cytuna Llywodraeth Cymru gyda thechneg yma o gael gwybodaeth hanfodol wrth rieni Wyatt a gweithredu gwybodaeth yma mewn i amserlen Wyatt (Llywodraeth Cymru, 2015, t.31). Mae ganddo fwy o ddiddordeb mewn paentio neu fod tu allan yn chwarae yn y gegin fwd. Felly, gall Mrs Harris cynnal ei sesiynau un i un mewn lle bydd Wyatt yn fwyaf hapus. 
Gan ddefnyddio ei gardiau fflach gall Wyatt ddewis beth mae eisiau cymryd rhan mewn. Noda Montessori y dylai dysgwyr cael ei syniadau/diddordebau ei pharchu gan oedolion a dylai ddim ond cymryd rhan mewn gweithgareddau sydd o ddiddordeb iddynt (Pound, 2006). Mae’n hanfodol bod dysgwyr yn mwynhau’r gweithgareddau/gwersi maent yn cymryd rhan mewn er mwyn gwneud y cysylltiadau nerthaf y gallant (Kohn, 2004) a Grigg (2016). 
Un o’r gweithgareddau dewisa Mrs Harris oedd creu amserlen weledol i Wyatt dechrau adnabod y drefn y diwrnod. Cytuna Tours a Dennis (2015) gyda’r gweithgaredd yma ac yn awgrymu fod amserlen weledol yn ddull effeithiol er mwyn helpu dysgwyr i setlo yn yr ysgol. 
Gweithgaredd arall mae Mrs Harris wedi awgrymu bod Wyatt yn wneud yw ddechrau gwrando ar hwiangerddi ar cdiau gartref. Pwysleisia ESTYN (2021) fod angen dysgwyr i wrando a darllen y Gymraeg ac yn dod i werthfawrogi'r iaith. Felly, bydd Wyatt yn clywed yr iaith gartref ac yn ystod y dydd er mwyn  iddo ddechrau deall yr iaith. Mae ei rhieni yn gefnogol ar y syniad yma ac yn awyddus i helpu Wyatt deall yr iaith. 
Noda Hancock fod dysgwyr sy’n ddim yn siarad yr iaith dosbarth yn dueddol i wneud gwaith lefel is a ddim yn wneud gwaith sy’n addas ar gyfer gallu'r unigolyn (Hancock yn Arshad, Wrigley a Pratt, 2012).  Felly, mae’n bwysig bod Mrs Harris yn herio Wyatt i gyrraedd ei photensial. Bydd y sesiynau un i un yn helpu Wyatt i ddod i adnabod Mrs Harris yn well ond hefyd i ddechrau dweud geiriau syml, fel bore da. Mae’n hollol dibynnu ar sut mae Wyatt yn ymateb i’r sesiynau yma. Dydy pob gweithgaredd neu sesiwn mynd i fod yn llwyddiannus ond mae rhaid ceisio meindio ffordd ymlaen, er mwyn lles Wyatt.  
Mae Wyatt wedi cael ei drochi i ddosbarth lle mae'r plant yn siarad Cymraeg. Creda Mrs Harris y byddai cael ei drochi yn yr iaith bydd Wyatt yn deall yr iaith yn y pen draw, er iddi weithredu strategaethau i'w helpu i ddeall geiriau. Cwestiyna O'Grady y dull hwn ac yn nodi, pan fydd siaradwyr Cymraeg yn siarad, nad ydynt yn oedi rhwng y geiriau, dim ond un sŵn byddai Wyatt yn ei chlywed (O’Grady 2005, t.9). Bydd hwn yn cael effaith enfawr ar Wyatt gan nad ydy'n deall brawddegau eto dim ond geiriau allweddol. Anghytuna Williams (2009) a Johnstone (2002) gyda’r beirniad yma, a chreda fod addysg drochi yn hynod o bwysig i blant sy’n dysgu iaith ychwanegol. 
Awgryma Lightbrown a Spada (2013) fod un ffordd o gael Wyatt i ddatblygu ei sgiliau ieithyddol yw cael e i ganu gyda’r dosbarth yn ystod amser cylch. Noda bod hwn yn ffordd dda o gael Wyatt i siarad yr iaith heb fod yn hunanymwybodol o sut maent yn ynganu geiriau (Lightbrown a Spada, 2013, t.38). Bydd Wyatt yn gwrando a’r caneuon gartref gyda’i rieni. Er bod y rhieni yn frwdfrydig i’w helpu Wyatt gyda dysgu Cymraeg bydd hyn yn anodd iddyn nhw. Mae ei rhieni yn siarad Punjabi yn y tŷ ond maen nhw yn gallu siarad Saesneg yn naturiol hefyd. 
Cyn diwedd yr hanner tymor bydd yr ysgol yn cynnal cyfarfod rhwng yr athrawon, pennaeth a rhieni Wyatt er mwyn sicrhau bod anghenion/lles Wyatt yn cael i ystyried. Os mae Wyatt yn o hyd yn crio yn ystod y dydd erbyn diwedd hanner tymor bydd yr athrawes Mrs Harris a'r pennaeth Mrs Jones yn siarad gyda’i rhieni am y posibilrwydd o Wyatt mynychu’r ysgol am hanner diwrnodau nes iddo deimlo’n hapusach yn yr ysgol. Bydd yr athrawon y parchu dewisiad y rhieni. Noda Pape (1999) bod angen yr athrawon a rhieni parchu ei gilydd er mwyn sicrhau fod anghenion a lles plant yn cael i flaenoriaethu. 
I gloi, er mwyn sicrhau bod lles Wyatt yn cael ei flaenoriaethu, mae angen cynnwys amrywiaeth o randdeiliaid, megis athrawes Wyatt, aelodau o staff arall, pennaeth a rhieni. Mae'r ymgysylltiad rhwng y bobl hyn yn hanfodol er mwyn deall beth yw anghenion Wyatt a'r ffordd orau o gefnogi'r anghenion hyn. Mae rhieni Wyatt cymryd diddordeb mawr mewn i’u fywyd ysgol ac maent yn gefnogol iawn i'r ysgol. Mae’r hollol bwysig bod y cysylltiadau rhwng yr ysgol a’r rheini yn dda er mwyn cefnogi’r dysgwyr. Gweler hwn yn safonau proffesiynol addysgu'r athrofa. Un o’r safonau mae darpar-athrawon eisiau targedi yw'r gallu i ‘gynnwys partneriaid mewn dysgu’ (Partneriaeth Dysgu Proffesiynol Yr Athrofa, 2019). 
I ystyried, mai dim ond yn ddiweddar y dechreuodd Wyatt fynychu'r ysgol, mae'n bosibl y bydd e’n setlo ac yn mwynhau'r ysgol. Gan mai dyma ei wythnosau cyntaf yn yr ysgol, mae'n amhosibl rhagweld sut bydd Wyatt yn ymateb i'r gweithgareddau mae Mrs Harris wedi'u cynllunio ar ei gyfer. Er hynny, o gofio mai dim ond am ychydig wythnosau mae Mrs Harris wedi'i hadnabod, rhaid iddi fod yn hyblyg ac yn barod i fyfyrio ar ei harfer ei hun i sicrhau bod gan Wyatt ddiddordeb yn y sesiynau hyn. Safon arall sydd angen i darpar-athrawon targedi yw’r gallu i ‘ddarllen ehangach’ a gwneud ymchwil mewn i ddulliau (Partneriaeth Dysgu Proffesiynol Yr Athrofa, 2019).
Nid yw'n glir eto a fydd Wyatt yn setlo mewn i’r ysgol yn y tymor yma, neu bydd yn mynychu'r ysgol yn y bore yn unig. Mae'n dibynnu ar ddatblygiad emosiynol Wyatt. Bydd Mrs Harris yn parhau i ymchwilio i strategaethau i wella ei gwybodaeth am y ffordd orau o ddysgu iaith newydd i Wyatt. Ar hyn o bryd, bydd hi’n parhau i ddefnyddio'r cardiau fflach a'r hwiangerddi i geisio annog dealltwriaeth Wyatt o'r Gymraeg.










Rhan 2: Proffil Un Tudalen Wyatt[image: ]*Mae’r bylchau gwyn yn cynrychioli atebion Wyatt i’r cwestiynau. Tynnodd lluniau ac fe roddid Mrs Harris cylchgronau iddo fe i dorri a gludo lluniau ei syniadau. 
Mae’r bylchau porffor yn cynrychioli syniadau Wyatt yn ffyrdd ysgrifenedig. 
Mae’r bylchau glas yn cynrychioli sylwadau Mrs Harris, athrawes Wyatt.  

Rhan 2: Cynllun Cymorth:  
	Wythnosau


	Rheswm am y gefnogaeth
	Y gweithgareddau 
	Cysylltiadau â’r Cwricwlwm
	Pryd byddwn yn ail-edrych ar y gweithgaredd yma? 
	Nodiadau ychwanegol

	Wythnos 1
	Pryder gwahanu
Teimlaf Wyatt yn ansicr yn dod mewn i’r ystafell ddosbarth yn y bore. Mae ef yn ei weld hi’n anodd adael ei fam. Yn ystod y dydd mae Wyatt yn dueddol o grio. 

Dydy Wyatt ddim yn hoffi cymryd rhan mewn mwyafrif o weithgareddau paratowyd gan Mrs Harris.    

Dysgu iaith newydd
Dydy Wyatt ddim yn deall yr iaith yr ysgol. Does dim ffordd o’r staff cysylltu gyda Wyatt oherwydd does neb yn yr ysgol yn siarad Punjabi.
	I geisio cael Wyatt i ymlacio a theimlo’n ddiogel yn yr ystafell dosbarth mae’r athrawes ddosbarth wedi creu amserlen weledol sydd yn dangos y pethau hwylus y bydd Wyatt yn gwneud yn ystod y dydd. (Gweler atodiad 3). Mae Mrs Harris yn gallu newid yr amserlen bob dydd i gyd fynd gyda gwersi mae wedi cynllunio am y diwrnod yna. 

Bydd Mrs Harris yn rhoi cardiau fflach i Wyatt er mwyn iddo allu cyfathrebu gyda hi am ei anghenion. (Gweler atodiad 2). 

Mantais arall o roi cardiau fflach i Wyatt yw ei fod e’n gallu dewis pa weithgareddau mae ef eisiau cymryd rhan mewn. 
	Cam Cynnydd 1 – Lles:

“Rwy’n dechrau datblygu 
ymwybyddiaeth o’r hyn 
sy’n debyg ac yn 
wahanol rhwng pobl” (Llywodraeth Cymru, 2020, tud. 115).

 


	Bydd yr athrawes ddosbarth yn ail-edrych ar y manteision o ddangos yr amserlen weledol i Wyatt ar ddiwedd yr hanner tymor. Mae rhaid i’r athrawes rhoi amser i Wyatt ddeall beth yw ystyr yr amserlen cyn beirniadu eu heffeithiolrwydd. 

Bydd Mrs Harris yn annog Wyatt i ddefnyddio’r cardiau fflach i geisio esbonio ei anghenion. Bydd hi’n cadw llygaid ar ba mor aml mae Wyatt yn defnyddio’r cardiau yma yn ddyddiol. Os mae angen creu mwy o gardiau neu addasu’r cardiau. 

Bydd Mrs Harris yn ail-ymweld a’r dechneg yma ar ddiwedd yr hanner tymor.

Yr wythnos cyn hanner tymor bydd cyfarfod rhwng yr athrawes, cynorthwy-ydd dosbarth, y pennaeth a rhieni Wyatt i weld sut mae’r gweithgareddau yma yn cael effaith ar Wyatt. 

	Er mwyn gael Wyatt i deimlo’n fwy hyderus i ddod i’r ysgol, fe wnaeth Mrs Harris rhoi tudalen ‘fy niddordebau’ gwag i’w rhieni i weld beth yw ei diddordebau. Bwriad cael y wybodaeth yma yw bod yr athrawon yn gallu dod i adnabod Wyatt yn well a gwella ei brofiad yn yr ysgol. Mae ei rhieni yn gallu cyfathrebu trwy gyfrwng y Saesneg. (Gweler atodiad 2). Bydd Mrs Harris yn defnyddio’r wybodaeth yma i greu proffil un tudalen Wyatt. (Gweler atodiad 4). 


	Wythnos 2
	Ar ôl derbyn gwybodaeth nôl o rieni Wyatt bydd Mrs Harris yn galluogi bod Wyatt yn gwneud gweithgareddau creadigol sydd o ddiddordeb iddo ef. (Gweler atodiad 4).  

Pryder gwahanu
Mae Wyatt yn crio yn ystod y dydd ac yn ei gweld hi’n anodd gadael ei fam. 


Dysgu iaith newydd
Dydy Wyatt ddim yn deall yr iaith y dosbarth.
	Rhoi’r dewis i Wyatt beth i gymryd rhan mewn. Wrth wybod ei diddordebau mae yn haws i greu gwersi sydd o ddiddordeb iddo.    Bydd Mrs Harris yn parhau gyda datblygu dealltwriaeth o drefniadau’r dydd gan ddefnyddio’r amserlen weledol. Yn ogystal â hyn, bydd Mrs Harris yn dechrau cynnal sesiynau un i un gyda Wyatt er mwyn iddo ddatblygu perthynas cadarn gyda hi. Bydd y sesiwn yn para 10 munud a bydd y sesiynau yma yn cael i gynnal yn y bore ar ôl amser cylch.  Bydd Mrs Harris yn parhau defnyddio’r cardiau fflach. 	

	Cam Cynnydd 1 – Lles:

“Rwy’n gallu gwneud 
penderfyniadau yn 
seiliedig ar beth rwy’n ei hoffi ac nad wyf yn ei hoffi” (Llywodraeth Cymru, 2020, tud. 82).” 

	Bydd Mrs Harris yn wneud yn siŵr fod opsiynau gyda Wyatt o beth mae ef eisiau cymryd rhan mewn.

Bydd Mrs Harris yn ail-ymweld a’r dechneg yma ar ddiwedd yr hanner tymor. Ond bydd hi’n addasu’r gweithgareddau os dymuna hi.  



	

	Wythnos 3
	Pryder gwahanu
Mae Wyatt yn crio yn ystod y dydd ac yn ei gweld hi’n anodd gadael ei fam. 

Dysgu iaith newydd
Dydy Wyatt ddim yn ddeall yr iaith y dosbarth.
	Dysgu iaith newydd
Dechrau ail-adrodd geiriau yn araf i Wyatt ddechrau ceisio dweud y gair. 

Pryder gwahanu
Yn ystod y sesiynau un i un bydd Mrs Harris yn ceisio chwarae gyda Wyatt er mwyn datblygu hyder Wyatt.
	Cam Cynnydd 1 – Lles:

“Rwy’n gallu mynegi fy 
anghenion a’m 
teimladau yn fy 
nghydberthnasau” (Llywodraeth Cymru, 2020, tud. 85).

	Bydd Mrs Harris yn ail-ymweld a’r dechneg yma ar ddiwedd yr hanner tymor. Ond bydd hi’n addasu’r gweithgareddau os dymuna hi.  

	

	Wythnos 4
	Pryder gwahanu
Mae Wyatt yn crio yn ystod y dydd ac yn ei gweld hi’n anodd  gadael ei fam. 

Dysgu iaith newydd
Dydy Wyatt ddim yn ddeall yr iaith y dosbarth.
	Dysgu iaith newydd Defnyddio'r cardiau fflach. Mae Mrs Harris yn dechrau annog i ddweud y geiriau syml, e.e. bore da.   

Pryder gwahanu a dysgu iaith newydd  Annog i ddechrau cymryd rhan mewn amser cylch. Gobeithio bydd Wyatt yn dechrau teimlo’n hyderus i ddweud bore da o flaen ei chyfoedion. 

	Cam Cynnydd 1 – Lles:

“Rwy’n gallu gwneud 
penderfyniadau yn 
seiliedig ar beth rwy’n ei hoffi ac nad wyf yn ei hoffi” (Llywodraeth Cymru, 2020, tud. 82).” 

	Bydd Mrs Harris yn ail-ymweld a’r dechneg yma ar ddiwedd yr hanner tymor. Ond bydd hi’n addasu’r gweithgareddau os dymuna hi.  

	

	Wythnos 5
	Pryder gwahanu
Mae Wyatt yn crio yn ystod y dydd ac yn ei gweld hi’n anodd gadael ei fam. 

Dysgu iaith newydd
Dydy Wyatt ddim yn ddeall yr iaith y dosbarth.
	Pryder gwahanu 
Parhau gyda’r sesiynau un i un; annog Wyatt i gymryd rhan mewn gweithgareddau ac addasu’r amserlen weledol yn ddyddiol. Os mae Wyatt yn crio yn ystod y dydd, bydd y cynorthwyydd dosbarth yn mynd ag ef i wneud gweithgaredd sydd o ddiddordeb gyda disgybl arall. 


Dysgu iaith newydd
Rhoi cdiau hwiangerddi i rieni Wyatt er mwyn iddo glywed y Gymraeg tŷ fas o’r ysgol. Bydd Mrs Harris yn gobeithio bydd hwn yn cael effaith ar hyder Wyatt i gymryd rhan mewn amser cylch. 
 
	Cam Cynnydd 1 – Lles:

“Rwy’n gallu mynegi fy 
anghenion a’m 
teimladau yn fy 
nghydberthnasau” (Llywodraeth Cymru, 2020, tud.85). 

	Bydd Mrs Harris yn ail-ymweld a’r dechneg yma ar ddiwedd yr hanner tymor. Ond bydd hi’n addasu’r gweithgareddau os dymuna hi.  


	

	Wythnos 6 
	Pryder gwahanu
Mae Wyatt yn crio yn ystod y dydd ac yn ei gweld hi’n anodd gadael ei fam. 

Dysgu iaith newydd
Dydy Wyatt ddim yn deall yr iaith y dosbarth.

Wrth i Wyatt ddod yn gyfaredd o glywed y Gymraeg yn yr ysgol, mae’n bwysig bod e’n cael y cyfle i edrych ar eiriau Cymraeg yn y tŷ er mwyn iddo ddod yn gyfaredd o weld y Gymraeg.
	Dysgu iaith newydd 
Bydd Mrs Harris yn rhoi pecyn bach i rieni Wyatt er mwyn iddo gael y cyfle i ymarfer defnyddio’r iaith gartref. (Gweler atodiad 3 a 5).  Yn ystod oriau ysgol bydd Mrs Harris yn mynd trwyddo’r cardiau i annog Wyatt i ddechrau dweud y geiriau. 

Pryder gwahanu
Os mae Wyatt yn parhau i weld hi’n anodd gadael ei fam ac yn crio yn ystod y dydd, bydd yr athrawes a'r pennaeth yn gofyn i’u rhieni am eu cyngor. Yn y cyfarfod hwn bydd yr aelodau o staff yn awgrymu fod Wyatt dim ond yn mynychu’r ysgol am hanner diwrnod nes bydd e’n teimlo’n hapusach yn yr ysgol.

	Cam Cynnydd 1 – Lles:

“Rwy’n gallu gwneud 
penderfyniadau yn 
seiliedig ar beth rwy’n ei 
hoffi ac nad wyf yn ei hoffi” (Llywodraeth Cymru, 2020, tud. 82).

	Bydd Mrs Harris yn ail-ymweld a’r dechneg yma ar ddiwedd yr hanner tymor. Ond bydd hi’n addasu’r gweithgareddau os dymuna hi.  

Wythnos yma bydd cyfarfod rhwng yr athrawes, cynorthwyydd dosbarth, pennaeth a rhieni Wyatt i siarad am sut mae pob gweithgaredd wedi cael effaith ar Wyatt.

Dydy’r lluniau yma ddim mewn unrhyw drefn. 

